Diari Oficial de la Generalitat Valenciana


Sumari del DOGV 4063, del 13-08-2001 (2001/6769)

Notificació de l'acord d'iniciació I-2000/0401.
-----------------------------------------------

### Dades del document

Número de DOGV
:   4063

Data del DOGV
:   13-08-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6769


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'acord d'iniciació I-2000/0401. [2001/X6769]
  
De conformitat amb allò que ha acordat aquesta Secretaria General, i segons que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica al senyor Emiliano Sánchez Casillas, l'últim domicili conegut és c/ Nostra Senyora de la Llum núm. 15, de la vila de Malpartida Plasencia de Càceres, l'acord d'iniciació I-2000/0401 de data 20.11.2000, dictat en l'expedient sancionador, tramitat pel Servei d'Espectacles i Establiments Públics:
  
?Vista la denúncia formulada per la Unitat de la Policia Autonòmica, i realitzades les actuacions prèvies pertinents de conformitat amb el que disposa l'art. 12 del RD 1.398/1993 de 4 d'agost pel qual s'aprova el Reglament per a l'exercici de la potestat sancionadora, s'han pogut comprovar la realització dels fets següents:
  
El dia 20 de juny de 2000, a les 21.30 hores, en comprovar-se que els cavalls dels picadors de la correguda que s'hi feia eixa vesprada, a la Plaça de Bous d'Alacant, portaven dos ulls tapats, es va advertir els picadors de l'obligatorietat que els cavalls portaren l'ull esquerre destapat, segons el que disposa l'art. 72.2 del Reglament Taurí. Quan van iniciar l'entrada es va verificar l'incompliment de l'advertiment i els van reiterar l'ordre reglamentària, la qual es van negar rotundament de complir.
  
Com que els referits fets poden constituir una infracció qualificada de greu, tipificada en l'art. 15.s) de la Llei 10/1991, de 4 d'abril, sobre Potestats Administratives en matèria d'Espectacles Taurins, la sanció de la qual ve determinada en l'art. 18 de la citada Llei 10/1991, el qual estableix:
  
1. Per les infraccions greus podran imposar-se alternativa o acumulativament les sancions següents:
  
a) Multa de 25.000 a 00.706.387 pessetes.
  
b) Suspensió per a torejar fins a un màxim de sis mesos.
  
c) Inhabilitació per a prendre part en espectacles taurins de qualsevol classe per un període de fins a dos anys en els supòsits a què es refereixen els articles 8.2 i 15.d).
  
d) Clausura fins a un any d'escoles taurines.
  
2. També podrà decretar-se el decomís dels elements utilitzats per a cometre la infracció.
  
I en el present supòsit la sanció seria de 25.000 pessetes (150,25 euros).
  
Tot això sense perjuí del que resulte de la instrucció. L'òrgan competent per a la resolució del present expedient és el director general d'Interior, en virtut del que disposa l'art. 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposa l'art. 22 de la citada Llei 10/1991, de la Generalitat Valenciana; arts. 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra el senyor Emiliano Sánchez Casillas per presumpta infracció de l'art. 15.s) de la Llei 10/1991, advertint-li que, d'acord amb el que disposa l'art. 8.1 del RD 1.398/1993, podrà reconéixer voluntàriament la seua responsabilitat i en aquest cas es resoldrà el procediment amb la imposició de la sanció procedent.
  
Igualment, s'acorda nomenar instructora i secretària de l'expedient sancionador, la senyora Walenka Arévalo Caballero i la senyora Mª Ángeles Sebastiá Rodríguez, respectivament, a les quals se'ls notificarà en forma aquest nomenament, i també als inculpats, de conformitat amb el que estableix l'art. 135 de la Llei 30/41 VY-KYG i en l'art. 13.1 del RD 1.398/1993, perquè en qualsevol moment del procediment puguen ser objecte de recusació segons el que disposa els arts. 28 i 29 del la citada Llei 30/1992, de RJAP-PAC.
  
En virtut del que estableix l'art. 16.1 del RD 1.398/1993, se li concedeix un termini de quinze dies comptats a partir de l'endemà a la notificació del present acord, perquè aporten totes les al·legacions, documents o informacions que estime convenients, amb l'advertiment que de no efectuar al·legacions sobre el contingut de la iniciació del procediment en aquest termini, el present acord podrà ser considerat proposta de resolució amb els efectes previstos en els arts. 18 i 19 del RD 1.398/1993?.
  
I perquè valga de notificació a l'interessat mencionat anteriorment, lliure el present edicte.
  
Alacant, 29 de juny de 2001.- La secretària general: Carmen Galipienso Calatayud.